Diari Oficial de la Generalitat Valenciana


Sumari del DOGV 4631, del 17-11-2003 (2003/12144)

Juí verbal de desnonament número 497/2003. Cèdula de notificació.
-----------------------------------------------------------------

### Dades del document

Número de DOGV
:   4631

Data del DOGV
:   17-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/12316


Organisme emissor
:   Jutjat de Primera Instància Número 11 de València

Tipus de document
:   Anunci

Juí verbal de desnonament número 497/2003. Cèdula de notificació. [2003/M12033]
  
Inmaculada Ripollés Martínez, secretària del Jutjat de Primera Instància número 11 de Valencia, faig saber:
  
Que en este Jutjat es tramiten les actuacions de juí verbal de desnonament número 497 de 2003, en què s'ha dictat sentència, l'encapçalament i la part dispositiva de la qual són del següent tenor literal:
  
«Sentència número 200/2003
  
València, 24 de setembre de 2003
  
Francisco de Asís Silla Sanchís, magistrat jutge del Jutjat de Primera Instància número 11 de València i partit, ha vist les presents actuacions de juí verbal en què s'exercixen acumuladament les accions de desnonament per falta de pagament i de reclamació de les rendes, número 497/2003, seguides a instància d'Alicia Sellés Gramaje, representada pel procurador dels tribunals José Carbonell Genovés i assistida del lletrat Juan José Madrid Gómez, contra l'entitat International Telecommunication Anna Telecom PP, SL, no comparegut en juí, i
  
Decisió:
  
Que estimant íntegrament la demanda formulada per Alicia Sellés Gramaje, representada pel procurador dels tribunals José Carbonell Genovés, contra l'entitat International Telecommunication Anna Telecom PP, SL, no comparegut en juí, declare resolt el contracte d'arrendament sobre l'habitatge situat a València, carrer de Gibraltar, 1, de València, i conseqüentment, declare ser procedent el desnonament del demandat de l'expressada finca, i condemne el demandat a deixar l'habitatge lliure i a disposició de l'actor, sense dret a indemnització de cap classe i amb l'advertència de llançament si no el deixa en el termini legal, tot això amb expressa condemna en costes al demandat per imperatiu legal.
  
Notifiqueu la present resolució a les parts, i feu-los saber que és recurrible en apel·lació davant l'Audiència Provincial de València; el recurs s'ha de preparar mitjançant un escrit presentat en este Jutjat en el termini de cinc dies hàbils, comptats des del dia següent al de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna.
  
Esta és la meua sentència, que es traslladarà al llibre de las de la seua classe, estenent en les actuacions la secretària l'oportú testimoni, definitivament jutjant en primera instància, que pronuncie, mane i firme. Francisco de Asís Silla, firmat i rubricat.
  
Per Interlocutòria de data 3 d'octubre de 2003, es va dictar interlocutòria, la part dispositiva de la qual diu:
  
Es rectifica l'errada mecanogràfica que es conté en la sentència dictada en data de 24 de setembre, en el sentit següent: Que la denominació de la mercantil demandada és International Telecommunication Amna Telecom PP, SL.
  
Mode d'impugnació. esta resolució forma part de la sentència, i el termini per a interposar-hi un recurs compta des de la notificació d'esta interlocutòria (article 448.2 LECn).
  
Ho acorda i firma sa senyoria. En done fe. Francisco de Asís Silla. Firmat i rubricat.
  
Atés el desconeixement de l'actual domicili o residència de la part demandada, per provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i Diari Oficial de la Generalitat Valenciana, per a dur a efecte la diligència de notificació de la sentència a la mercantil demandada en rebel·lia.